text: Miljøministeren indkaldt til samråd om sikring af digerne
  06 maj 2014 kl. 09.19
  Venstres folketingsmedlem Hans Christian Schmidt vil have staten til at være med til at finansiere vedligeholdelsen af digerne.
  Det er store skader på digerne på Rømø og flere andre steder ved Vadehavet, der nu får Hans Christian Schmidt til at indkalde Miljøminister Kirsten Brosbøl til samråd.
  Her skal ministeren svare på, hvad planerne er for sikring af de danske diger.
  I forbindelse med Bodil stormen i december 2013 opstod der store skader på digerne på Rømø. Det har efterfølgende fået Tønders borgmester Laurids Rudebeck til at frygte for en ny storm. Som det er lige nu, så er det kommunerne selv, der skal betale for reparationer og vedligehold af digerne.
  Før den seneste kommunalreform betalte staten halvdelen af udgifterne i forbindelse med digeskader. Men efter reformen er det alene kommunernes ansvar og det mener bl.a. Hans Christian Schmidt ikke er rimeligt.
  Hans Christian Schmidt siger i dag til TVSYD, at han mener, at staten igen bør betale minimum halvdelen af udgifterne
  